Samuel Morland

Samuel Morland, eller Moreland (født 1625 i Berkshire i England, død 30. desember 1695 i Hammersmith i London) var en engelsk akademiker, diplomat, spion, oppfinner og matematiker. Han utviklet nye metoder innen regnemaskiner, hydraulikk og dampenergi. 


== Liv og virke ==


=== Bakgrunn og utdanning ===
Samuel var sønn av Thomas Morland, som var rektor ved kirken  i Sulhamstead Bannister. Han ble utdannet ved Winchester School og Magdalene College i Cambridge, der han i 1649 ble  utnevnt til «fellow». Han brukte  mye av sin  tid til å studere matematikk, han var god i latin og kunne gresk, hebraisk og fransk, som på den tid var diplomatspråket. Han underviste ved Cambridge, hvor han møtte Samuel Pepys som han samarbeidet med resten av livet.


=== Diplomat ===
Samuel Morland var svært interessert i politikk og da han var ferdig med utdanningen  sin begynte han å arbeide innen offentlig administrasjon. I 1653 reiste  han til Sverige og i 1655 sendte Oliver Cromwell ham  på et oppdrag til Italia for å protestere mot at hertugen av Savoie forfulgte  waldensiananerne. Han fungerte som ambassadør i Genève en tid og mens han var der skrev han en bok .


=== Spion ===
Han arbeidet en tid som assistent for John Thurloe, som var sjef for  avdelingen som spionerte til fordel for Det engelske samveldet. Men etter å ha hørt at Richard Willis, Thurloe og Richard Cromwell planla å drepe den framtidige kongen, Karl II, så ble han desillusjonert over regjeringen. Han ble dobbeltagent og begynte  å spionere til fordel for den engelske restaurasjonen. Samtidig  utviklet han kryptografiske metoder. Denne aktiviteten hjalp ham senere til å bli ansatt ved hoffet.


=== Oppfinner ===
Den 18. juli 1660 ble han utnevnt til baronett og fikk en mindre viktig stilling i rettssystemet, men hovedinntekten  hans kom fra det at han benyttet kunnskapene sine innen matematikk og hydraulikk til å konstruere ulike maskiner:

Han konstruerte vannpumper, for å forsyne Windsor Castle med vann. Rundt 1675 patenterte han en av disse pumpene.
Han eksperimenterte med en kruttdreven vannpumpe som benyttet  undertrykk når gassen etter en eksplosjon ble avkjølt til å løfte vannervatn. Han utviklet pumper for ulike  formål, som å pumpe vann fra  brønner, fra dammer og gruver og for å brukes som brannpumpe. Han arbeidet  òg med planer for en dampmaskin.
En mekanisk addisjonsmaskin, som arbeidet med engelske pund, shilling og pence
En regnemaskin som utførte trigonometriske beregninger.
En regnemaskin som utførte alle de fire fundamentale operasjonene (addisjon, subtraksjon, multiplikasjon og divisjon). Denne maskinen skal ha vært en av de første som utførte multiplikasjon. En av disse maskinene er oppbevart ved Science Museum i South Kensington i London.
I 1671 hevdet han å ha funnet opp en «talende trompet», som trolig var en tidlig versjon  av en megafon.
Han fikk i oppgave å lage speil til kongen og å holde vedlike trykkeripressene hans
I 1681 ble han utnevnt til magister mechanicorum (mester i mekanikk) ved hoffet, som takk for at han hadde ført fram vann til Windsor.
Han korresponderte med Pepys om vogner til skipskanoner.
Han konstruerte en vekt for et skipsanker
Han utviklet en ny type barometer
Han lagde en krypteringsmaskinFra 1677 bodde Morland i Vauxhall i London og fra 168] i Hammersmith. På sine gamle dager ble synet dårlig og rundt 1692 ble  han blind. Han døde den 30. desember 1695 og ble gravlagt den 6. januar 1696 ved Hammersmith kirke.


== Referanser ==